Андрэй Кабякоў нагадаў, што ў гэтым годзе ў Беларусі павінна быць створана 70 тысяч новых рабочых месцаў. “Мы вельмі ўважліва адсочваем сітуацыю са стварэннем новых рабочых месцаў. Ведаю, што Камітэт дзяржаўнага кантролю таксама мае адпаведнае даручэнне. Самае галоўнае, каб гэтую работу не ператварылі ў прафанацыю, пагоню за паказчыкамі, справаздачы на паперы без рэальнага выканання задачы”, — падкрэсліў прэм’ер-міністр.